cyanic-selkie/wikianc huggingface dataset:
கியார்கு கேன்ட்டர்
கோட்டை இடிந்தது
இவ்விரண்டு வேடங்களில் முதல் வேடத்தின் சிக்கல்களை 19ஆம் நூற்றாண்டின் பகுவியல் சிங்கங்கள் அவிழ்த்து விட்டு விட்டன. ஆனால் இரண்டாவது வேடத்தின் நிழல்கள் அத்துடன் கலக்கப்பட்டு பல குழப்பங்களுக்குக் காரணமாயிருந்தன.
இதை போக்கியவர் கேன்ட்டர். அதில் வரலாற்றுச் சிறப்பு என்னவென்றால், கேன்ட்டரின் முடிவுகளால், இக்குழப்பம் தீர்ந்த சிறப்பு சிறப்பல்ல; அவரின் தேற்றங்களால், இருபதாம் நூற்றாண்டின் கணிதத்தில் ஒரு புது சகாப்தமே தோன்றியதுதான் சிறப்பு. அதனால் கேன்ட்டரின் கணக்கோட்பாடு கணிதத்தின் மேகங்கள் படிந்த பழைய கோட்டையையே இடித்துவிட்டு புதிதான கணிதச் செயல்பாடுகளுக்கு ஒரு அடித்தளக் கோட்பாடாக அமைந்தது.
வாழ்க்கை
கியார்கு கேன்ட்டர் யூதர் குடும்பத்தில் உருசியாவில் செயின்ட் பீட்டர்சுபர்க்கில் பிறந்தார். அவர் தந்தை டென்மார்க் நாட்டில் பிறந்து உருசியாவில் வணிகத் தொழில் புரிந்துகொண்டிருந்தார். உடல்நிலை காரணமாக 1856 இல் செருமனியில் பிரான்க்ஃபர்ட் நகருக்குக் குடிபெயர்ந்தார். கியார்குவின் குடும்பத்தில் தாய் வழியில் கலை உணர்வும் இசைத் திறன்களும் நிறைய இருந்தன. கியார்குவின் கலை ஆர்வம் அவருடைய கணித ஆய்வுகளில் மலர்ந்தன. 15 வயதுக்கு முன்னரே அவருடைய கணித ஆர்வமும் திறமையும் அவருடைய ஆசிரியர்களுக்கு வெளிப்பட்டுவிட்டன. ஆனால் அவர் தந்தை அவரை பொறியியலில் மேற்படிப்பு படிக்கவைக்க முயன்று நல்ல பிராட்டெசுட்டெண்ட் கிறித்தவனாகவும் தந்தைசொல் மிக்க மந்திரமில்லை என்றும் இருந்த மகனை அத்திசையிலேயே இரண்டாண்டுகள் இயக்கிவிட்டார். இவ்வியக்கம் பலனில்லாமல் போகவே கியார்கு மறுபடியும் கணிதப் படிப்புக்கே வந்தார். ஆனால் இவ்விரண்டாண்டுகளில் அவருடைய தன்னம்பிக்கை ஆட்டம் கண்டுவிட்டது. இதுவே பிற்காலத்தில் அவரால் கிரானெக்கர் முதலியோரின் கணிதத்தாக்குதலுக்கு ஈடுகொடுக்கமுடியாமல் செய்துவிட்டது.
முடிவிலி என்ற எண்ணளவை
30ஆம் வயதில் (1874 இல்) கிரெல்சு ஆய்வுப்பத்திரிகையில் அவருடைய பெயரில் வெளியான கட்டுரை கணித உலகில் ஒரு புரட்சியை உண்டாக்கியது. அவ்வாண்டிலிருந்து 1897 வரையில் பல கட்டுரைகள் தொடர்ந்து வந்தன. இவைகளின் நுணுக்கங்களை எண்ணுறுமையும் எண்ணுறாமையும் என்ற கட்டுரையில் பார்க்கவும். முக்கியமாக முடிவிலி என்ற எண்ணளவை 'ஒன்றுக்கொன்றான இயைபு' (one-one correspondence) என்ற கருத்தை அடிப்படையாகக்கொண்டு புனையப்பட்ட கருத்து; அதை சாதாரண இயலெண்கள் போல் செயல்படுத்தமுடியாது. இவ்விதம் தொடங்கி அவருடைய முடிவுகள் ஒரு நீண்ட கோட்பாடாகவே மலர்ந்தன. அவருடைய தேற்றங்களில் மிகவும் புரட்சிகரமாகத் தோன்றிய ஒன்று: எல்லா இயற்கணித எண்களின் கணமும் எல்லா விகிதமுறு எண்களின் கணமும் ஒரே முடிவிலா எண்ணளவையைக்கொண்டவை என்பது. கிரானெக்கர் இதற்கு அடியோடு மறுப்பு தெரிவித்தார். பெர்லினில் கேன்ட்டர் எதிர்பார்த்த பேராசிரியர் பதவி அவருக்குக் கிடைக்கவில்லை. ஃகால் பல்கலைக்கழகத்திற்கு மாறினார். 1872 இல் அங்கு துணைப்பேராசிரியரகவும், 1879 இல் முழுப்பேராசிரியராகவும் ஆனார்.
இருப்புத் தேற்றங்களும் படைப்புத் தேற்றங்களும்
கேண்ட்டருடைய தேற்றங்களில் பல இருப்புத் தேற்றங்களே (Existence Theorems). கிரானெக்கரும் இன்னும் சிலரும் இருப்புத் தேற்றங்கள் எவற்றை 'இருப்பதாகச்' சொல்கின்றனவோ அவற்றைப் படைக்க (construct) அவை வழிகோலவில்லை யென்பதால் இருப்புத் தேற்றங்களை மாத்திரம் வைத்து செயல்படக்கூடாது என்று வாதித்தனர். இந்த வாதத்தை கேண்ட்டரால் ஏற்றுக்கொள்ள முடியவில்லை. 1884 இலிருந்து, அதாவது அவருடைய 40ஆம் வயதிலிருந்து அடிக்கடி அவருக்கு மனச்சோர்வு (depression) ஏற்பட்டு அது ஒரு பிணியாகவே அவரைத் துன்புறுத்தி கடைசியில் அவரை மனநல மருத்துவ மனையில் கொண்டு சேர்த்துவிட்டது.
இருப்பு, படைப்பு, ஆகிய இருமுனைக்கருத்துகளும் இருபதாம் நூற்றாண்டில் கணிதவியலாளர்களையே இரு சாராராக வகுக்கும் நிலையை உண்டாக்கியது.
செருமானிய கணித ஐக்கியம்
கணக்கோட்பாடு துவக்கிய வாக்குவாதங்களும், குறிப்பாக கிரானெக்கருடைய மறுப்புகளும் கேன்ட்டரை செருமானிய கணித ஐக்கியத்தை (Deutsche Mathematiker Vereinigung) நிறுவுவதில் கவனம் செலுத்தத் தூண்டியது. 1890 இல் கேன்ட்டர் தான் அதன் தலைவராக இரூந்தார். அவைக்கியத்தின் குறிக்கோள் அது ஒரு பன்னாட்டு விவாத மேடையாக இருக்கவேண்டும் என்பதே. கேன்ட்டரின் பெருந்தன்மை அவர் அதன் முதல் சொற்பொழிவையே கிரானெக்கரைக் கொண்டு நடத்த முயன்றதுதான். ஆனால் கிரானெக்கர் உடல்நலம் சரியில்லாததாகச் சொல்லி அழைப்பை மறுத்து விட்டார். முடிவுறா கணங்களின் எண்ணளவைகள் பற்றி 1904 இல் அவ்வைக்கிய மேடையில் விரிவாகப் பேசப்பட்டது.
பெருமைகள்
மிக அபூர்வமாகக் கொடுக்கப்படும் பிரித்தானிய ராயல் சொசைட்டி இன் சில்வெசிட்டர் மெடல் கேன்ட்டருக்குக் கொடுக்கப்பட்டது குறிப்பிடத்தக்கது. இந்த வெண்கலப் பதக்கத்தை ராயல் சொசைட்டியினர் மூன்றாண்டுகளுக்கு ஒருமுறை வழங்குகின்றனர்.
மேற்கோள்கள்
<References />
வெளி இணைப்புகள்
பகுப்பு:கணக் கோட்பாட்டாளர்கள் பகுப்பு:செருமானியக் கணிதவியலாளர்கள் பகுப்பு:செருமானிய மெய்யியலாளர்கள் பகுப்பு:1845 பிறப்புகள் பகுப்பு:1918 இறப்புகள் பகுப்பு:செருமானிய அறிவியலாளர்கள்
கோட்டகம்
thumb|ஶ்ரீ கிருஷ்ணன் கோவில், கோட்டகம் thumb|முட்டக்குழி விளை அம்மன் கோவில் thumb|கொல்லனலை காவு கோயில் கோட்டகம் (Kottagom) என்பது தமிழ்நாடு கன்னியாகுமரி மாவட்டத்தில் உள்ள ஒரு கிராமமாகும். இது மார்த்தாண்டத்திற்கு அருகில் உள்ளது. இவ்வூரில் சுமார் 350 குடும்பங்களுக்கு மேல் வசிக்கின்றனர்.
சான்றுகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
ஈரெத்தில் சல்பைடு
ஈரெத்தில் சல்பைடு (Diethyl sulphide) என்பது C4H10S என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். எளிதில் தீப்பற்றக்கூடிய இச்சேர்மம் வெள்ளைப் பூண்டின் காரநெடியுடன் காணப்படுகிறது. ஐயுபிஏசி முறையில் ஈரெத்தில் சல்பைடு, 1,1, தயோபிசுயீத்தேன் என்று அழைக்கப்படுகிறது. C4H10S என்ற இதனுடைய வேதிவாய்ப்பாட்டை எளிமையாக (C2H5)2S அல்லது Et2S என்று எழுதுவதன் மூலம் ஈரெத்தில் சல்பைடின் கட்டமைப்பு தெளிவாகிறது. எத்தனாலுடன் அடர் கந்தக அமிலம் சேர்த்து சூடுபடுத்துவதன் மூலம் ஈரெத்தில் சல்பைடு தயாரிக்கப்படுகிறது. மேற்கண்ட வினையில் உருவாகும் புதிய கரைசல் முதலில் சோடியம் கார்பனேட்டுடன் சேர்க்கப்பட்டு நடுநிலையாக்கப்படுகிறது. இதனால் உருவாகும் சோடியம் எத்தில் சல்பேட்டு பொட்டாசியம் சல்பைடுடன் சேர்க்கப்பட்டு காய்ச்சி வடிக்கப்படுகிறது.
அலுமினா அடிப்படையிலான ஒரு வினையூக்கி முன்னிலையில் எத்திலீனுடன் ஐதரசன் சல்பைடு சேர்த்து ஈத்தேன்தயால் தயாரிக்கும்போது உடன்விளை பொருளாகவும் ஈரெத்தில் சல்பைடு உருவாகிறது. இவ்வினையே வணிகமுறையில் ஈத்தேன்யால் தயாரிக்கும் முறையாகும். வினைபடு பொருள்களான ஐதரசன் சல்பைடு மற்றும் எத்திலீன் ஆகியவற்றின் விகிதங்களை மாற்றிக் கொள்வதன் மூலம் ஈரெத்தில் சல்பைடின் உற்பத்தியை கட்டுப்படுத்திக் கொள்ளமுடியும்.
தோற்றம்
முள்நாறி பழங்களின் நெடியில் ஒரு பகுதிப் பொருளாகவும், உருளைக் கிழங்கில் இருந்து கிடைக்கும் எளிதில் ஆவியாகிற திரவங்களின் ஒரு பகுதிப்பொருளாகவும் இது இயற்கையில் காணப்படுகிறது.
பயன்கள்
நீரற்ற கனிமங்களைக் கரைக்க உதவும் ஒரு கரைப்பானாகவும் தங்கம் மற்றும் வெள்ளி ஆகியனவற்றின் மின்முலாம் பூச்சுக்கும் ஈரெத்தில் சல்பைடு பயன்படுகிறது.
மேற்கோள்கள்
பகுப்பு:ஈதர்கள் பகுப்பு:கரிமச் சேர்மங்கள் பகுப்பு:தயோயீத்தர்கள்
குற்றகலப் பாதை
குற்றகல இருப்புப் பாதை (narrow gauge railroad) என்பது தண்டவாளங்களுக்கு இடையே உள்ள தொலைவு சீர்தர அகலமான 1,435 மிமீ (4 அடி 8 1⁄2 அங்) விடக் குறைவான அகலத்தைக் கொண்டுள்ள இருப்புப்பாதை ஆகும். இயக்கத்தில் இருக்கும் பெரும்பான்மையான குற்றகலப் பாதைகள் 2 அடி (610 மிமீ)க்கும்  3 அடி 6 அங் (1,067 மிமீ)க்கும் இடையேயான அகலத்தைக் கொண்டுள்ளன. இந்தியாவில் 1,000 மிமீ (3 அடி 3 3⁄8 அங்) அகலமுள்ள குற்றகலப் பாதைகள் 9442 கிமீ தொலைவிற்கு உள்ளன. இவை மீட்டர் அகலப் பாதை என அழைக்கப்படுகின்றன. 2 அடி 6 அங் (762 மிமீ) அகலப் பாதைகளும் 2 அடி (610மிமீ) அகலப் பாதைகளும் இயக்கத்தில் உள்ளன. இவையே இந்தியாவில் குற்றகலப் பாதைகள் எனப்படுகின்றன. இவை பெரும்பாலும் மலை அல்லது காட்டுப் பகுதிகளில் இயங்குகின்றன. மார்ச்சு 2008 ஆண்டில் 2479 கிமீ தொலைவிற்கு இவ்வகை இருப்புப் பாதைகள் இயக்கத்தில் இருந்தன.
காட்சிக் கூடம்
பகுப்பு:இரும்புப் பாதைகள் பகுப்பு:வகை வாரியாக இரும்புத்தடம்
டல்சி வுட்
டல்சி வுட் (Dulcie Wood), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1960/61 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:வாழும் நபர்கள்
சாருலதா (1964 திரைப்படம்)
சாருலதா (The Lonely Wife) 1964 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கிய இத்திரைப்படத்தில் சௌமித்ர சாட்டர்ஜீ, மாதபி முகர்ஜீ மற்றும் பலரும் நடித்துள்ளனர்.
ஹெலியாயா
ஹெலியாயா (Heliaia அல்லது Heliaea, Ἡλιαία  ; டோரிக் : Ἁλία ஹாலியா ) என்பது பண்டைய ஏதென்சின் உச்ச நீதிமன்றமாகும். அறிஞர்கள் மத்தியில் பொதுவாகக் காணப்படும் கருத்தானது, இந்த நீதிமன்றத்தின் பெயரானது பண்டைய கிரேக்க வினைச்சொல்லான ἡλιάζεσθαι, அதாவது கூட்டம் என்பதிலிருந்து வந்தது. மற்றொரு விளக்கம் என்னவென்றால், விசாரணைகள் வெளியில், சூரியனுக்குக் கீழே நடைபெற்றதால் நீதிமன்றம் இப் பெயரைப் பெற்றது. துவக்கத்தில், விசாரணைகள் நடத்தப்பட்ட இடத்தின் பெயராக இது இருந்தது, ஆனால் பின்னர் இது நீதிமன்றத்தையும் குறிப்பிடுவதாக ஆனது. thumb|300x300px| ஹெலியாயா நீதிபதிகள் ஹீலியாஸ்டுகள் என்று அழைக்கப்பட்டனர் ( ἡλιασταί ) அல்லது dikastes ( δικασταί, ὀμωμοκότες = சத்தியம் செய்தவர்கள், அதாவது ஜூரிகள் ). தீர்ப்பளிக்கும் செயல்பாடு ἡλιάζεσθαι என்று அழைக்கப்பட்டது ( δικάζειν )
ஹெலியாயாவின் அமைப்பு
ஹெலியாயா அமைப்பானது கிளீசுத்தனீசு அல்லது சோலோனால் நிறுவப்பட்டதா என்பது தெளிவாகத் தெரியவில்லை. இந்த நீதிமன்றத்தில் 6,000 பேர் நீதிபதிகள் குழுவில் இருந்தனர். நகர அரசில் 30 வயதுக்கு மேற்பட்ட குடிமக்களில் உள்ள ஆண்களில் இருந்து ஆண்டுதோறும் குலுக்கு சீட்டு மூலம் இவர்கள் தேர்ந்தெடுக்கப்பட்டனர். இதில் குடியுரிமை பறிக்கப்பட்டவர்கள் தேர்தெடுக்கப்பவில்லை. மேலும் அறிவு அல்லது உடல் ரீதியான குறைபாடுகளால் அவதிப்படுபவர்கள், அவர்களின் குறைபாடுகளினால் விசாரணையை முழுமையாக உணருவதில் தடங்கள் இருந்தால், அவர்கள் நீதிபதிகள் குழுவில் தேர்ந்தெடுவதில் விலக்கு அளிக்கப்பட்டனர். தகுதியில்லாத நபர் யாரேனும் நீதிபதிகள் குழுவில் இடம்பெற்றால், அவருக்கு எதிராக தகவல் குறிப்பிடப்பட்டு, அவர் ஹெலியாயா முன் நேர் நிறுத்தப்படுவார். குற்றம் நிரூபிக்கப்பட்டால், அவருக்கான தண்டனை அல்லது அபராதத்தை நீதிமன்றம் அவருக்கு விதிக்கும். தண்டனை பண அபராதமாக இருந்தால், தண்டணைக்கு ஆளானவர் பணத்தை செலுத்தும் வரை சிறையில் இருக்க வேண்டியிருக்கும்.
நீதிபதிகள் நியமனம்
ஹீலியஸ்ட்டுக்கான பொது அலுவலகம் என்பது கட்டாயமானதல்ல. நீதிபதிகளுக்கு சம்பளம் வழங்கப்பட்டது; முதலில் ஒரு நாளுக்கு ஒரு ஓபோல் என்று இருந்தது பின்னர், கிளியோனின் வலியுறுத்தலின் பேரில் கிமு 425 இல் மூன்று ஓபோல்கள், அதாவது அரை டிராக்மா என ஆக்கப்பட்டது.
நீதிபதிகள் குழுவுக்கு குடிமக்களிலில் 6,000 பேர் 10 பழங்குடியின பிரிவிலிருந்தும் குலுக்கல் மூலம் தேர்ந்தெடுக்கப்பட்டனர் (ஒவ்வொரு பழங்குடியின பிரிவிலிருந்தும் 600 பேர் இருப்பர்). பின்னர் அவர்கள் 600 நீதிபதிகள் கொண்ட பத்து குழுக்களாக பிரிக்கப்பட்டனர். அவர்களில் 500 அல்லது 501 பேர் நீதிபதிகள் குழுவில் இடம்பெறுவர். மீதமுள்ளவர்கள் காலி இடங்களைப் பூர்த்தி செய்யவும், விதிவிலக்கான சந்தர்பங்களிலும் பயன்படுத்தப்படுவர். சில நேரங்களில், குழுக்களில் 201 முதல் 401 உறுப்பினர்கள் அல்லது 1001 முதல் 1501 உறுப்பினர்களும் இருந்தனர். இவர்களின் பதவிக் காலம் ஓராண்டு ஆகும். இவ்வாறு ஆண்டுக்கு ஒருமுறை சீட்டுக் குலுக்கல் மூலம் தேர்ந்தெடுக்கப்பட்ட நீதிபதிகள் ஹீலியாஸ்டிக் உறுதிமொழியை எடுக்க வேண்டும். பதவிப் பிரமாணத்திற்குப் பிறகு, நீதிபதிகளுக்கு ஒரு சீட்டு வழங்கப்படும். அந்தச் சீட்டில் பெயர், தந்தை பெயர், ஊர், குழு போன்ற விவரங்கள் எழுதப்பட்டிருக்கும். இது அவர்களின் நியமனப் பத்திரம் எனலாம். நியமனம் செய்யப்படவர்களுக்கான பதவிக் காலம் ஓராண்டு ஆகும்.
நீதிமன்ற நடைமுறை
ஹெலியாயா நீதிமன்றம் செயல்படுவதற்கு குறிப்பிட்ட கட்டிடம் எதுவும் இல்லாததால், குறிக்கப்பட்ட ஒரு பகுதியில் திறந்தவெளியில் வழக்குகள் நடந்தன. விசாரணையின் இடம் ஒரு சிறப்பு வேலிக்குள் நடத்தப்பட்டன. அதற்கு வெளியே பார்வையாளர்கள் நிற்கலாம். ஒவ்வொரு மாதத்தின் கடைசி மூன்று நாட்கள் மற்றும் சில குறிப்பிட்ட நாட்களைத் தவிர, ஒவ்வொரு நாளிலும் ஹெலியாயா நீதிமன்றம் செயல்படது. எந்த வழக்கை எந்தக் குழு விசாரிக்கவேண்டும் என்று அன்றாடம் காலையில் சீட்டுக் குலுக்கல் மூலம் முடிவு செய்யப்படும். யார் விசாரிப்பார்கள் என முன்கூட்டியே தெரிந்தால் அதனால் ஊழல் போன்றவை ஏற்படும் என்பதற்காக இந்த ஏற்பாடு. ஒரு வழக்கை இத்தனைப் பேர்தான் விசாரிக்க வேண்டும் என்ற நிர்ணயம் கிடையாது. வழக்கின் முக்கியத்துவத்துக்கு ஏற்ப நீதிபதிகளின் எண்ணிக்கை இருக்கும். முக்கியமான வழக்குகள் பெரும்பாலும் ஏதென்சிலேயே விசாரிக்கப்பட்டன. இவை தவிர ஆங்காங்கு ஏற்படும் சிறுசிறு வழக்குகளை விசாரித்து தீர்ப்பளிக்க முப்பது பேர் அடங்கிய நீதிபதிகள் குழுவொன்று சுற்றுப் பயணம் மேற்கொள்ளும்.
அதிகாராக வரம்பு
ஹெலியாயா நீதிமன்றங்களில் குடிமையியல், குற்றவியல் என அனைத்து வழக்குகளும் விசாரணைக்கு எடுத்தக் கொள்ளப்பட்டன. ஆனால் கொலை, தீவைப்பு போன்ற வழக்குகள் மட்டும் அரயோப்பாகு அவை முன் விசாரணைக்கு வந்தது.
தண்டனைகள்
குற்றங்களுக்கு தண்டனை என்பது அபராதம், கசையடி, சூடு போடுதல், வாக்குரிமை இரத்து, சொத்து பறிமுதல், நாடு கடத்தப்படுதல், மரண தண்டனை என குற்றங்களுக்கு ஏற்ப தண்டனைகள் விதிக்கப்பட்டன. தண்டனை விதிப்பதற்கு முன்னர் குற்றம் சாட்டியவர், சாட்டப்பட்டவர் என இரு தரப்பினரிடமும் என்ன தண்டனை விதிக்கலாம் என கேட்கப்படும். தண்டனை வழங்கப்படும்போது அது கவனத்தில் கொள்ளப்படும்.
சாக்ரடீசு மீதான வழக்கு
சாக்கிரட்டீசு மீது மெலட்டஸ், அனிடஸ், லைகான் ஆகியோரால் அசெபியா (சமய சடங்கு எதிர்ப்பு) குற்றம் சாட்டப்பட்டார். அவர் மீதான விசாரணை கிமு 399 இல் நடந்தது. நீதிபதிகள் அவரை 220 க்கு 280 வாக்குகளுடன் குற்றவாளி என அறிவித்தனர். அவருக்கு மரண தண்டனை என்பது இரண்டாவது சுற்று வாக்கெடுப்பில் முடிவு செய்யப்பட்டது. ஆயினும்கூட, சாக்ரடீஸ் தனது அமைதியான நடத்தையை இழக்கவில்லை, விசாரணையின் போது அவர் தன்னை நாடுகடத்துமாறு நீதி மன்றத்திற்கு முன்மொழிந்தார். என்றாலும் அவரது நண்பர்கள் அவரைத் தப்பிச் செல்ல பிறகு உதவ முன்வந்தபோது அவர் அதைச் செய்யவில்லை. ஏனெனில் அவர் தன் அன்பான நகரத்தை விட்டு வெளியேறுவது பொருளற்றதாக எண்ணினார்.
பெரிக்கிள்ஸ் மீதான வழக்கு
புளூட்டாக்கின் கூற்றுப்படி, பெரிக்கிள்ஸ் இரண்டு முறை கடுமையான குற்றச்சாட்டுகள் கொண்ட வழக்குகளை எதிர்கொண்டார். முதலாவது பெலோபொன்னேசியன் போர் வெடிப்பதற்கு சற்று முன்பும், இரண்டாவது போரின் முதல் வருடத்தின் போது, அவருக்கு அபராதம் விதிக்கப்பட்டது, அதன் தொகை பதினைந்து அல்லது ஐம்பது தாலந்துகள் ஆகும்.
குறிப்புகள்
β.   Sun = ἥλιος and the  verb ἡλιοῦσθαι (passive voice) = enjoy the sun.
γ.   According to Mogens Herman Hansen, The Athenian Ecclesia: A Collection of Articles 1983-1989, page 260, "apart from Plutarch, who quotes the Ath. Pol., there is no other evidence that the heliaia was a court of appeal, and the scanty contemporary sources indicate that it was a court of first instance."
δ.   When certain chambers were merged. This was the case of Pericles' trial.
மேற்கோள்கள்
பகுப்பு:ஏதெனியன் சனநாயகம் பகுப்பு:பண்டைய கிரேக்க சட்டம்
தேசிய நெடுஞ்சாலை 44 (இந்தியா)
தேசிய நெடுஞ்சாலை 44, இந்தியாவின் ஜம்மு காஷ்மீர் மாநிலத்தின் ஸ்ரீநகரையும், தமிழ் நாட்டின் கன்னியாகுமரி நகரையும் இணைக்கும் நெடுஞ்சாலை ஆகும். இது இந்தியாவின் மிக நீண்ட வடக்கு-தெற்கு இணைப்புச் சாலை ஆகும். இது ஜம்மு காஷ்மீர், பஞ்சாப், ஹரியானா, டெல்லி, உத்தரப் பிரதேசம், மத்தியப் பிரதேசம், மகாராஷ்டிரம், தெலுங்கானா, ஆந்திரப் பிரதேசம், கர்நாடகம் மற்றும் தமிழ்நாடு ஆகிய மாநிலங்கள் வழியாக செல்கிறது. இந்த நெடுஞ்சாலையானது மத்திய பொது வேலைகள் திணைக்களத்தால் பராமரிக்கப்படுகிறது.
இந்த நெடுஞ்சாலை முன்பிருந்த ஏழு வெவ்வேறு நெடுஞ்சாலைகளை முழுமையாகவோ பகுதியாகவோ இணைத்ததன் மூலம் உருவாக்கப்பட்டது. சம்மு காசுமீரின் ஸ்ரீநகரில் இருந்து தேசிய நெடுஞ்சாலை 1ஏ, பஞ்சாப்-அரியானாவில் இருந்து டெல்லி வரையான தேசிய நெடுஞ்சாலை 1, டெல்லியில் இருந்து ஆக்ரா வரையான தேசிய நெடுஞ்சாலை 2இன் பகுதி, ஆக்ரா-பம்பாய் நெடுஞ்சாலை என அறியப்படும் தேசிய நெடுஞ்சாலை 3இன் ஆக்ரா முதல் குவாலியர் வரையான பகுதி, முன்னைய தேசிய நெடுஞ்சாலை 75, ஜான்சி வரையான முன்னைய தேசிய நெடுஞ்சாலை 26 மற்றும் நாக்பூர், ஆதிலாபாத், நிர்மல், ஐதராபாத், கர்நூல், அனந்தபூர், சிக்கபள்ளாபூர், பெங்களூர், ஓசூர், கிருஷ்ணகிரி, தர்மபுரி, ஓமலூர், சேலம், நாமக்கல், வேலூர், கரூர், திண்டுக்கல், மதுரை, விருதுநகர், திருநெல்வேலி ஊடாகக் கன்னியாகுமரி வரை செல்லும் முன்னைய தேசிய நெடுஞ்சாலை 7 என்பவற்றை இணைத்து உருவாக்கப்பட்டது.
வழித்தடம்
இந்த நெடுஞ்சாலை ஸ்ரீநகரில் இருந்து ஆரம்பிக்கிறது. இது இந்தியாவின் பல முக்கிய நகரங்களை இணைக்கிறது. ஸ்ரீநகர், ஜம்மு, பதன்கோட், ஜலந்தர், லூதியானா, அம்பாலா, கர்ணால், பானிபட், சோனிபட், டெல்லி, மதுரா, ஆக்ரா, குவாலியர், ஜான்சி, ஜபல்பூர், நாக்பூர், அடிலாபாத், நிர்மல், ஆர்மூர், கமரெட்டி, மெட்ச்சல், ஐதராபாத், ஜட்செர்லா, மகபூப்நகர், காட்வால், கர்நூல், அனந்தபூர், சிக்கபள்ளாபூர், பெங்களூர், ஓசூர், கிருஷ்ணகிரி, தர்மபுரி, ஓமலூர், சேலம், நாமக்கல், வேலூர், கரூர், திண்டுக்கல், மதுரை, விருதுநகர், கோவில்பட்டி, திருநெல்வேலி மற்றும் கன்னியாகுமரி ஆகிய நகரங்களை இணைக்கும் சாலையாக இது உள்ளது.
தேசிய நெடுஞ்சாலை வளர்ச்சி திட்டத்தின் வடக்கு-தெற்கு பெருந்தடவழிப் பகுதியை இது உள்ளடக்குகின்றது. உத்தியோகபூர்வமாக ஸ்ரீநகரில் இருந்து கன்னியாகுமரி வரையான இதன் நீளம் 3745 km ஆகும். பிரதமர் நரேந்திர மோடியால் 2017 ஏப்ரல் 7இல் திறந்து வைக்கப்பட்ட இந்தியாவின் மிக நீண்ட சுரங்கவழிச் சாலையான செனானி-நஷ்ரி சுரங்கச்சாலை இதன் ஒரு பகுதி ஆகும்.
பெங்களூரு - ஓசூர் சாலை
இந்த நெடுஞ்சாலையின் ஒரு பகுதியான பெங்களூரு-ஓசூர் சாலை, கர்நாடகத்தின் தலைநகரான பெங்களூருவையும் தமிழ்நாட்டின் கர்நாடக எல்லை நகரமான ஓசூரையும் இணைக்கின்றது. இது 4 முதல் 6 வழிச்சாலையாக உள்ளதுடன் போக்குவரத்து அதிகமான இடங்களில் இரு மருங்கிலும் சேவை வழித்தடங்களையும் கொண்டுள்ளது. தகவல் தொழில்நுட்பப் பூங்காவான இலத்திரனியல் நகரம் உட்படப் பல கைத்தொழில் மற்றும் தகவல் தொழில்நுட்ப நிறுவனங்கள் இந்தச் சாலையில் அமைந்துள்ளன. இந்திய தேசிய நெடுஞ்சாலை ஆணையம் பொம்மனகள்ளிக்கும் இலத்திரனியல் நகர் பூங்காவுக்கும் இடையே சுமார் 10 கிலோமீட்டர் நீளமான மேம்பாலப் பாதையை 2010இல் அமைத்தது.
குறிப்புகள்
இந்த நெடுஞ்சாலையில் மத்தியப்பிரதேசத்தின் லக்நாதோன் நகரில் இருந்து கன்னியாகுமரி வரையான 1910 கிலோமீட்டர் நீளமான பகுதி [[தேசிய நெடுஞ்சாலை வளர்ச்சி திட்டம்|தேசிய நெடுஞ்சாலை வளர்ச்சி திட்டத்தின் வடக்கு-தெற்கு பெருந்தடவழிப் பகுதிக்குத் தெரிவு செய்யப்பட்டுள்ளது.
பெங்களூரு முதல் கிருஷ்ணகிரி வரையான 81 கிலோமீட்டர் பகுதி தங்க நாற்கரச் சாலைத் திட்டத்தின் ஒரு பகுதியாகத் தெரிவு செய்யப்பட்டுள்ளது.
ஆள்காட்டி விரல்
ஆள்காட்டி விரல் என்பது கைகளின் பெருவிரலுக்கு அடுத்த விரல் ஆகும். இவ்விரல் ஒரு பொருள் அல்லது ஒரு மனிதனையோ சுட்டிகாட்ட உதவும் ஆகையால் இதனை ஆட்காட்டி விரல் அல்லது சுட்டுவிரல் என்று பொதுவாக தமிழில் அழைப்பர். இக்கட்டைவிரல் ஆனது கையின் இரண்டாவது விரல் ஆகும்.
பவுல் ஜான்சன்
பவுல் ஜான்சன்  (Paul Johnson, பிறப்பு: ஏப்ரல் 24 1965 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 371 முதல்தர துடுப்பாட்டப் போட்டிகளிலும், 386 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1982-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் ஜான்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1965 பிறப்புகள் பகுப்பு:வாழும் நபர்கள்
ராபின் போய்ட்-மோஸ்
ராபின் போய்ட்-மோஸ் (Robin Boyd-Moss, பிறப்பு: திசம்பர் 16 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 153 முதல்தரத் துடுப்பாட்டப் போட்டிகளிலும், 83 ஏ-தரத் துடுப்பாட்டப் போட்டிகளிலும் கலந்து கொண்டுள்ளார். 1980-1987 ஆண்டுகளில், முதல்தரத் துடுப்பாட்டப் போட்டிகளில் பங்குகொண்டார்.
வெளி இணைப்பு
ராபின் போய்ட்-மோஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1959 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
தியோகாலி கால்வாய்
தியோகாலி கால்வாய் (Deokali Canal) இந்தியாவின் உத்தரபிரதேச மாநிலம் காசீப்பூர் மாவட்டத்தில் அமைந்துள்ள மிகப்பெரிய கால்வாய்களில் ஒன்றாகும். கால்வாய் கிட்டத்தட்ட 90 கிமீ (56 மைல்) நீளமும், சராசரியாக 40 மீ (132 அடி) அகலமும் கொண்டதாகும். 1978 ஆம் ஆண்டில் கால்வாய் அமைக்க 2.9 கோடி ரூபாய் செலவானது. மாவட்டத்தில் 800 சதுர கிலோமீட்டர் பரப்பளவிற்கு இக்கால்வாய் நீர்ப்பாசன வச்தியை அளிக்கிறது.
மேற்கோள்கள்
பகுப்பு:இந்தியக் கால்வாய்கள்
ஜேம்ஸ் புரூக்
ஜேம்ஸ் புரூக்  (James Brook, பிறப்பு: பிப்ரவரி 7 1897, இறப்பு: சூலை 12 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1923 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜேம்ஸ் புரூக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1897 பிறப்புகள் பகுப்பு:1989 இறப்புகள் பகுப்பு:யார்க்சையர் துடுப்பாட்டக்காரர்கள்
தேசாந்திரித் தட்டான்
தேசாந்திரித் தட்டான் (Pantala flavescens) என்பது ஒரு வகை தட்டாம்பூச்சி ஆகும். தட்டான் பூச்சிகளில் Libellulidae என்னும் குடும்பத்தைச் சேர்ந்தத, இது 1798 ஆம் ஆண்டு பேப்ரிசியஸ் என்பவரால் முதன்முதலில் கண்டுபிடிக்கப்பட்டு விவரிக்கப்பட்டது. இது மிகவும் பரவலாகக் காணப்படும் தட்டாம்பூச்சி ஆகும். தேசாந்திரித் தட்டான்கள் வலசை போகும் பண்பு கொண்டவை. பூச்சியினங்களிலேயே நீண்ட தொலைவுக்கு வலசைபோவது இந்தத் தட்டான்கள்தான் என்று அண்மையில் கண்டுபிடிக்கப்பட்டுள்ளது.
காற்று அலைகளின் உதவிகொண்டு, இந்தியாவிலிருந்து ஆப்பிரிக்காவுக்கு, ஆப்பிரிக்காவிலிருந்து இந்தியாவுக்கு என்று இந்த வகைத் தட்டான்கள் வலசைச் சுழற்சியைப் பின்பற்றுகின்றன. இந்தக் கண்டுபிடிப்பை நிகழ்த்தியவர் சார்லஸ் ஆண்டர்சன் என்னும் கடலுயிர் ஆராய்ச்சியாளர். நான்கு தலைமுறைத் தட்டான்கள், மொத்தமாக 16 ஆயிரம் கிலோ மீட்டர் பயணிக்கின்றன என்கிறார் ஆண்டர்சன்.
மேற்கோள்கள்
பகுப்பு:தட்டான்கள்
எலிசபத் ஏக்ஹர்ஸ்ட்
எலிசபத் ஏக்ஹர்ஸ்ட் (Elizabeth Akehurst , பிறப்பு: சூன் 24 1975), முன்னாள் தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளில்   கலந்து கொண்டுள்ளார். 1997/98-1998/99 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1975 பிறப்புகள் பகுப்பு:வாழும் நபர்கள்
பெரும்பரப்பு வலையமைப்புகள்
பெரும்பரப்பு வலையமைப்பு என்பது பூமியின் பரந்த பிரதேசத்தில் பலநூறு கணினிகளை கொண்டிருக்கும் கணினி வலையமைப்பு ஆகும். இவ்வகை வலையமைப்புக்களானது ரவுட்டர் ஊடாக பொதுத் தொடர்பாடல் வலையமைப்புக்களைப் பாவிக்கும் ஓரே பரந்த வலையமைப்பு ஆகும். இவை நாடுகடந்த பன்னாட்டு வலையமைப்புகளாகவும் இருக்கலாம் எடுத்துக்காட்டாக உலக உணவுத் திட்டம் இன் பெரும்பரப்பு வலையமைப்பு. இவ்வகை இணைப்புகளை ஏற்படுத்துவதற்காக குத்தகைக்கு எடுக்கப்படும் இணைப்புக்கள் (லீஸ்ட் லைன்), வீசட் இணைப்புக்கள் மற்றும் வைமக்ஸ் தொழில் நுட்பத்தையே பயன்படுத்துவார்கள். பெரும்பரப்பு வலையமைப்பிற்கு இணையம் இதற்கு உதாரணமாகும்.
குருதிக் கூறுகள்
குருதியில் உள்ள பல்வேறு பொருட்களின் பட்டியல்.
பெருநகர் பரப்பு வலையமைப்புகள்
பெருநகர் பரப்பு வலையமைப்புகள் ஒரு வளாகத்திலோ அல்லது ஒரு நகரத்திலோ பரந்திருக்கும் ஒரு பெரிய கணினி வலையமைப்பு ஆகும். இவ்வலையமைப்பில் கணினிகளை இணைக்க கம்பியில்லாத் தொலைத்தொடர்புத் தொழில்நுடபம் அல்லது ஒளியிழை (கண்ணாடிநார்) இணைப்பு பயன்படுகிறது.
மேலும் காண்க
திசைவி
திசைவித்தல்
மிகக்குறுகிய பாதையை முதலில் திறத்தல்
பகுப்பு:கணினிப் பிணையமாக்கம்
மோகைட்டு
மோகைட்டு (Mohite) என்பது தாமிரவெள்ளீயம் சல்பைடு கனிமமாகும். இக்கனிமத்தின் மூலக்கூற்று வாய்ப்பாடு Cu2SnS3 ஆகும். பச்சை கலந்த சாம்பல் நிறத்தில் சாம்பல் நிற கோடுகளுடன் இது காணப்படுகிறது. மோகைட்டு ஒளிபுகா தன்மையையும் உலோக பளபளப்பையும் கொண்டுள்ளது. 4.86 என்ற குறிப்பிட்ட ஈர்ப்பு விசையைக் கொண்டுள்ள மோகைட்டு மோவின் அளவுகோலில் கடினத்தன்மையாக 4 என மதிப்பிடப்பட்டுள்ளது.
கிழக்கு உசுபெகித்தானின் சட்கல்-குராமின் மலைகளில் மோகைட்டு கனிமம் முதன்முதலில் 1982 ஆம் ஆண்டில் விவரிக்கப்பட்டது. 1929 முதல் 1993 ஆம் ஆண்டு வரையிலான காலத்தில் வாழ்ந்த எய்டெல்பெர்க்கு பல்கலைக்கழகத்தின் குண்டர் அரால்டு மோக்கு நினைவாக கனிமத்திற்கு மோகைட்டு என பெயரிடப்பட்டது. நீர்வெப்ப தோற்றம் கொண்ட இக்கனிமம் உசுபெகித்தானின் டெட்ராகெட்ரைட்டு, பாமாடினைட்டு, குராமைட்டு, மவ்சோனைட்டு மற்றும் எம்ப்ளெக்டைட்டு ஆகிய கனிமங்களுடன் தொடர்பு கொண்டுள்ளது. எசுப்பானியாவின் சலமன்கா மாகாணம், அர்கெந்தீனாவின் சால்டா மாகாணத்தின் ஆர்கனுல்லோ சுரங்க மாவட்டம், இலிங்கன் மாகாணத்தின்  டெலமர் மலைகள், நெவாடா ஆகிய இடங்களில் மோகைட்டு கிடைக்கிறது.
மேற்கோள்கள்
பகுப்பு:செப்புக் கனிமங்கள் பகுப்பு:வெள்ளீயக் கனிமங்கள் பகுப்பு:சல்பைடு கனிமங்கள் பகுப்பு:ஒற்றைச்சரிவச்சுக் கனிமங்கள்
சத்தியம் நீயே
சத்தியம் நீயே (Sathyam Neeye) 1984 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் விஜயகாந்த், விஜி மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:விஜயகாந்த் நடித்துள்ள திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள்
மெத்தியூ பொய்டன்
மெத்தியூ பொய்டன் (Matthew Boyden , பிறப்பு: பிப்ரவரி 24 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1997-1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மெத்தியூ பொய்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
பிரமந்தலாறு
பிரமந்தலாறு (Piramenthal Aru) என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் சிறிய ஆறு ஆகும். மேலும் இந்த ஆறு வடக்கு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.
மேற்கோள்கள்
பகுப்பு:வட மாகாண ஆறுகள் பகுப்பு:முல்லைத்தீவு பகுப்பு:கிளிநொச்சி மாவட்டம்
ராவைத் கான்
ராவைத் கான்  (Rawait Khan , பிறப்பு: மார்ச்சு 5 1982 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், 45 இருபதுக்கு -20 போட்டிகளிலும் கலந்து கொண்டுள்ளார். 2001-2009/10 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராவைத் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
அஜய் சிங் சௌதாலா
அஜய் சிங் சௌதாலா (Ajay Singh Chautala) (பிறப்பு: மார்ச் 13, 1961) இந்தியாவின் முன்னாள் மக்களவை உறுப்பினரும், விளையாட்டு நிர்வாகியுமாவார். இவர், இந்தியாவின் முன்னாள் துணைப் பிரதமர் தேவிலாலின் பேரனும், அரியானாவின் முன்னாள் முதலைமைச்சர் ஓம் பிரகாஷ் சௌதாலாவின் மூத்த மகனும், தற்போதைய அரியானாவின் துணை முதல்வரான துஷ்யந்த் சௌதாலா, திக்விஜய் சௌதாலா  ஆகியோரின் தந்தையாவார்.
சுயசரிதை
இவருக்கு இரண்டு மகன்கள் துஷ்யந்த் சவுதாலா, தற்போதைய ஹரியானாவின் துணை முதல்வர்(இளைய எம்.பி., ஹிசார் ஹரியானா 16 வது மக்களவை) மற்றும் திக்விஜய் ச ut தாலா (தேசியத் தலைவர் என் ஐஎன்எஸ்ஓ).
இவர், தனது இளங்கலை பட்டத்தை குருசேத்ரா பல்கலைக்கழகத்திலும், முதுகலை பட்டம் (பொது நிர்வாகம்), சட்டம் ஆகியவற்றை ராஜஸ்தான் பல்கலைக்கழகத்திலும் பெற்றார். இவர் 1980களில் தீவிர அரசியலில் ஈடுபட்டார். ராஜஸ்தானின் டாட்டா ராம் கர் (1989) தொகுதியிலிருந்தும், நோஹர் (1993) தொகுதியிலிருந்தும் சட்டமன்ற உறுப்பினராகத் தேர்ந்தெடுக்கப்பட்டார்.
பின்னர், இவரது மனைவி நைனா சிங் சௌதாலா 2014 ஆம் ஆண்டில் தப்வாலியிலிருந்து சட்டமன்ற உறுப்பினரானார். இவர்களது மகன் துஷ்யந்த் சௌதாலா ஹிசாரி மக்களவை உறுப்பினராக 2014 முதல் 2019 வரை இருந்தார்.
ஆட்சேர்ப்பு மோசடியில் தண்டனை
1999 மற்றும் 2000 ஆம் ஆண்டுகளில் அரியானா மாநிலத்தில் 3,206 ஆசிரியர்கள் நியமனத்தில் நடந்த மோசடி தொடர்பாக சௌதாலாவுடன் மேலும் 53 பேர் மீதும் ஜூன் 2008 இல், குற்றம் சாட்டப்பட்டது. இவரையும் இவரது தந்தை ஓம் பிரகாஷ் சவுதாலாவுக்கும் இந்திய தண்டனைச் சட்டத்தின் படியும், ஊழல் தடுப்புச் சட்டத்தின் படியும் பல்வேறு விதிகளின் கீழ் ஜனவரி 2013 இல், புது தில்லி நீதிமன்றம் பத்து ஆண்டுகள் சிறைத்தண்டனை விதித்தது. 3,000 க்கும் மேற்பட்ட ஆசிரியர்களை சட்டவிரோதமாக சேர்த்துக் கொண்ட வழக்கில் இவர் குற்றவாளி என நிரூபிக்கப்பட்டது. 1989ஆம் ஆண்டு முன்னாள் தொடக்கக் கல்வி இயக்குநர் சஞ்சீவ் குமார் தாக்கல் செய்த வழக்கின் அடிப்படையில் மத்தியப் புலனாய்வுத் துறை (சிபிஐ) விசாரணைக்கு உச்ச நீதிமன்றம் உத்தரவிட்டது.
இவர்கள் இருவர் மீதான தண்டனையை தில்லி உயர் நீதிமன்றமும் உச்ச நீதிமன்றமும் உறுதி செய்துள்ளன.
வெளி இணைப்புகள்
பகுப்பு:13வது மக்களவை உறுப்பினர்கள் பகுப்பு:1961 பிறப்புகள் பகுப்பு:வாழும் நபர்கள்
தீட்டா
தீட்டா (Theta,, ; Θ/θ) என்பது கிரேக்க மொழியில் உள்ள எட்டாவது எழுத்து ஆகும். கிரேக்க எண்ணூருக்களிலிதன் மதிப்பு 9 ஆகும். பண்டைய கிரேக்கத்தில் தீட்டாவானது 17x17px|Another symbol of a cross within a circle அல்லது 16x16px|A symbol of a cross within a circle ஆகிய வடிவங்களால் குறிக்கப்பட்டது.
மேற்கோள்கள்
பகுப்பு:கிரேக்க எழுத்துகள்
குறும்பரப்பு வலையமைப்புகள்
குறும்பரப்பு வலையமைப்பு (Local Area Network) அல்லது அகக்கணினி வலையமைப்பு என்பது ஒரு வீடு, அல்லது ஒரு கல்லூரியின் சில கட்டிடங்கள் போன்று சிறு பரப்பில் அமைக்கப்பட்டிருக்கும் கணினி வலையமைப்பு ஆகும்.
ஆரம்பத்தில் குறும்பரப்பு பிணையம் ஒரு மையக் கணினியையும் பிற dumb terminals கொண்டிருந்தது. இதன் நோக்கம் வெவ்வேறு இடங்களில் இருக்கும் பயன்களுக்கு அல்லது வெவ்வேறு பயனர்களுக்கு சேவை வழங்குவதாகும்.
இவை பெரும்பாலும் ஈதர்நெட் தொழில்நுட்பத்தில் காவலிடாத முறுக்கான வயர்களூடாகவும் வைபை தொழில்நுட்பத்தூடாகவும் வடிவமைக்கப்பட்டன.
பின்னர் workstations ஒரு குறும்பரப்பாகப் பிணைக்கப்பட்டன. இதன் நோக்கம் பல கணினிகள் நினைவகம், அச்சியந்திரங்கள் போன்ற பொது வசதிகளை பகிர்ந்து கொள்வதும் கணினிகளுக்கிடையான தொடர்புகளை ஏற்படுத்துவதாகும். இங்கு வலையமைப்பு பாதுகாப்பாக பேணுவது முக்கியம்.
வரலாறு
1970களில் ஒரே இடத்தில் உள்ள கணினிகளை ஒன்றாக வேகமாக இணைக்கும் பொருட்டு முதலாவது வலையமைப்புக்கள் உருவாக்கப்பட்டன. இவற்றுள் ஈதர்நெட் மற்றும் ஆர்க்நெட்- ARPANET(American Research Project Agancy - DoD USA மிகப்பிரபலமானவை.
CP/M மற்றும் டாஸ் இயங்குதளங்களில் வளர்ச்சியானது ஒரே இடத்தில் பல கணினிகள் முதல் பன்னூற்றுக்கணக்கான கணினிகள் வரை வைத்திருக்க வழிவகை செய்தது. வலையமைப்புக்களில் ஆரம்ப இலக்குக்களாக லேசர் அச்சியந்திரங்களைப் பகிருதல், கோப்புக்களை சேமிக்கும் இடங்களைப் பகிர்தல் ஆகியனவையே ஏனெனில் அக்காலகட்டத்தில் இவையிரண்டும் விலைமதிப்பானவையாக இருந்தது. 1983 இல் கணினிப் பண்டிதர்கள் கிரமமாக வரும் வருடத்தை வலையமைப்பு வருடமாகப் பிரகடனப்படுத்தினர்.
எனினும் உண்மையில் பௌதீக லேயர்(Physical Layer) மற்றும் அதை அணுகுவதற்கான வழிமுறைகள் ஒத்திசைவாக இல்லாதிருந்ததால் எவ்வாறு கணினி வழங்களை வினைத்திறனாகப் பகிர்வது என்பதில் மயக்கங்கள் ஏற்படுத்துத் தயக்கங்களை உண்டுபண்ணியது. பொதுவாக அக்காலத்தில் வலையமைப்புக் அட்டைகளைத் (நெட்வேர்க் காட்) தயாரித்தோர் தமக்கெற்றேற்றமாதிரி தாம் உருவாக்கிய வலையமைப்பு இயங்குதளம், நெட்வேர்க் காட், அதை அணுகுவதற்கான முறை, கேபிள் முறைகள் போன்ற இருந்தன. இதற்கு ஓர் தீர்வாக நாவல் நெட்வேர் வெளிவந்து வெற்றிகண்டது. இது 40 இற்கும் மேற்பட்ட கணினி வலையமைப்பு அட்டைகள்/மற்றும் கேபிள் முறைகளை ஆதரித்து இதன் போட்டியாளர்களை விட மேம்பட்டதாக விளங்கியது. நாவல் நெட்வேர் கணினி வலையமைப்பு வர்தகத்தை 1983 இன் ஆரம்பத்தில் இருந்து 1990 களில் மைக்ரோசாப்டின் வினைத்திறனான வின்டோஸ் என்டி சேவர் மற்றும் விண்டோஸ் பொ வேர்க்குறூப்ஸ் போன்றவை வெளிவரும்வரை ஆதிக்கம் செலுத்தியது.
இக்காலகட்டத்தில் யுனிக்ஸ் இயங்குதளத்தைத் தயாரித்து விநியோகித்த சண் மைக்ரோ சிஸ்டம், ஹூயூவ்லெட் பக்காட், சிலிக்கான் கிராபிக்ஸ், இண்டகிராப், நெக்ஸ்ட் மற்றும் அப்போலோ TCP/IP இல் அமைந்த வலையமைப்பைப் பாவித்தன. இத்தொழில்நுட்பமானது இணையத்திலும் லினக்ஸ் மற்றும் ஆப்பிள் மாக்ஓஎஸ் இயங்குதளங்களிலும் ஆதிக்கம் செலுத்துவதோடு நாவல் நெட்வேர் ஆரம்பத்தில் 5ஆம் பதிப்புவரை விரும்பிப் பாவித்த ஐபிஎஸ், ஆப்பிள்டோக், என்பிஎவ் போன்றவற்றையும் மாற்றீடு செய்துள்ளது.
பகுப்பு:கணினிப் பிணையமாக்கம்
புழுதிக்கரை ஊராட்சி
புழுதிக்கரை ஊராட்சி (Puluthikarai Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3536 ஆகும். இவர்களில் பெண்கள் 1653 பேரும் ஆண்கள் 1883 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோபா ராஜா
சோபா ராஜா (Shoba Raja) ஓர் சமூக செயற்பாட்டாளர் ஆவார்.குறிப்பாக இயலாமை மற்றும் மனநலத் துறையில் பாதிக்கப்படக்கூடிய குழுக்களின் வளர்ச்சிப் பிரச்சினைகளில் செயலாற்றியதன் மூலம் இவர் பரவலாக அறியப்படுகிறார்.
சுயசரிதை
பம்பாய் பல்கலைக்கழகத்தில் உளவியலில் இளங்கலை பட்டம் பெற்றார், பின்னர் மும்பையில் உள்ள டாடா சமூக அறிவியல் நிறுவனத்தில் மருத்துவ மற்றும் மனநல சமூகப் பணியில் முதுகலைப் பட்டம் பெற்றார். மும்பையில் உள்ள பல்வேறு அமைப்புகளுக்கு மருத்துவ சமூக சேவகியாக "ஆஷா சதன்", ஆதரவற்ற பெண்கள் மற்றும் குழந்தைகள் மற்றும் தத்தெடுப்பு மையம், தி ஸ்பாஸ்டிக்ஸ் சொசைட்டி ஆஃப் இந்தியா உள்ளிட்டவற்றில் பல வருடங்கள் பணிபுரிந்தார்,தி ஸ்பாஸ்டிக்ஸ் சொசைட்டி ஆஃப் இந்தியாவில் அவர் பல நிறுவனங்களில் ஆலோசகராக பணியாற்றியுள்ளார். அதே போல் மாற்றுத்திறனாளிகளுக்காக பல நிறுவனங்களில் பணியாற்றியுள்ளார்.
1999 ஆம் ஆண்டில், ராஜா, ஆக்சன் எய்ட் இந்தியா உடன் ஒரு கொள்கை ஆய்வாளராக தனது சமூக செயல்பட்டினைத் தொடங்கினார், இதில் பரவலாக்கப்பட்ட நிர்வாகம் மற்றும் தொடக்கக் கல்வி ஆகியவற்றில் கவனம் செலுத்தினார். ராஜா பின்னர் பேசிக் நீட்சில் சேர்ந்தார், இது மனநல கோளாறுகள் தொடர்பாக கானா, உகாண்டா, கென்யா, தான்சானியா, இந்தியா, இலங்கை, நேபாளம், லாவோ பிடிஆர் மற்றும் வியட்நாம் ஆகிய நாடுகளில் பணியாற்றும் மக்களுடன் வேலை செய்கிறது. இங்கு அவர் ஆராய்ச்சி கொள்கை ஆய்வாளராக தொடங்கி, பின்னர் சர்வதேச கொள்கை மற்றும் ஆராய்ச்சிக்கான திட்ட மேலாளராக ஆனார். அவர் தற்போது பேசிக் நீட்சுக்கான கொள்கை மற்றும் பயிற்சியின் இயக்குநராக உள்ளார், இதில் நிறுவனம் செயல்படும் நாடுகளின் அனைத்து களத் திட்டங்களின் ஒட்டுமொத்த கண்காணிப்பு, மதிப்பீடு, தாக்க மதிப்பீடு மற்றும் தர உத்தரவாதம் ஆகிய பணிகளிலும் கவனம் செலுத்தினார். 2000 முதல், இந்த அமைப்பு 78,036 மனநோய் அல்லது கால் -கை வலிப்பு நோயாளிகளைப் பராமரித்துள்ளது.
லண்டன் பொருளியல் பள்ளியில் கௌரவ பேராசிரியராக உள்ளார். அவர் உலகளாவிய மன ஆரோக்கியத்திற்கான இயக்கத்திற்கான ஆலோசனைக் குழுவில் உறுப்பினராக உள்ளார். தனிநபர்கள் மற்றும் நிறுவனங்களின் உலகளாவிய மனநல குறைபாடுகளுடன் வாழும் மக்களுக்கான ஆதார அடிப்படையிலான சேவைகளை அதிகரித்தல் செயல்பாடுகளிலும், அத்துடன் உலக மனநல சங்கத்தின் (WPA) பணிக்குழுவின் ஆலோசகராகவும் இவர் செயல்படுகிறார். இந்தியாவில் உள்ள வங்கி சாரா நிதி நிறுவனம், ஜனோதயா சிறுநிதி பொது அறக்கட்டளையின் விளம்பரதாரராகவும் ஆலோசகராகவும் உள்ளார். இது பெண்களுக்கு சுய உதவி குழுக்களுடன் இணைந்து கடன், வணிக பயிற்சி மற்றும் சமூக-பொருளாதார வளர்ச்சிக்கான ஆதரவை வழங்குகிறது.
சான்றுகள்
பகுப்பு:மகாராட்டிரப் பெண் அறிவியலாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:சமூக சேவகர்கள் பகுப்பு:வாழும் நபர்கள்
அகலாய்கண் செல்லமாரியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
சாந்தி முகூர்த்தம் (திரைப்படம்)
சாந்தி முகூர்த்தம் 1984 ஆம் ஆண்டு வெளிவந்த தமிழ்த் திரைப்படமாகும். ஸ்ரீபிரியா இயக்கத்தில் வெளிவந்த இத்திரைப்படத்தில் மோகன், ஊர்வசி மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள்
இருமுனையம்
thumb|250px|இருமுனையத்தின் மின்சுற்றுக் குறி thumb|300px|நேர் அழுத்த முறை. இருமுனையம் வழி மின்னோட்டம் எளிதாகப் பாய்கின்றது. எனவே மின் விளக்கு எரிகின்றது. இருமுனையத்தின் இரு புறமும் உள்ள மின் அழுத்த திசையை [[கூட்டல்-கழித்தல் குறி காட்டுகின்றது]] thumb|300px|எதிர் அழுத்த முறை. இருமுனையம் வழி மின்னோட்டம் மிக மிகக் குறைவாகவே பாயும். எனவே மின்விளக்கு எரியவில்லை.இருமுனையத்தின் இரு புறமும் உள்ள மின் அழுத்த திசையை கூட்டல்-கழித்தல் குறி காட்டுகின்றது
இருமுனையம் (Diode) அல்லது இருமுனையி (இலங்கை வழக்கு: இருவாயி) என்பது ஒரு திசையில் மட்டும் கடத்தும் மின்னனியல் உறுப்பாகும். இன்று இது பெரும்பாலும் அரைக்கடத்திப் பொருள்களால் ஆன ஒரு நுண்மின்னணுக் கருவி. இது ஒரு திசையில் மின்னழுத்தம் தந்தால் மிக்க் குறைவான மின்தடை தந்து எளிதாக கடத்தி அதிக மின்னோட்டம் தருகின்றது. ஆனால் எதிர் திசையில் மின்னழுத்தம் தந்தால் பேரலவு மின் தடை தந்து அரிதில் கடத்தியாக மிகக்குறைவான மின்னோட்டமே தருகிறது. எனவே இக்கருவியை ஒருவழிக் கடத்தி அல்லது ஒருபால் கடத்தி எனச் சுருக்கமாகக் கூறலாம். இச் சிறப்புப் பண்பின் பயனாக மாறுமின்னோட்டத்தை ஒரே திசையில் பாயும் நேர்மின்னோட்டமாக நெறிப்படுத்த இது பயன்படுகின்றது. இருமுனையம் மிகப்பெரும்பாலான இலத்திரனியல் அல்லது மின்னனியல் கருவிகளில் பயன்படுகின்றது. மின்னழுத்தச் சீர்படுத்தி, எண்ம உறுப்புக் கருவிகள், அலைத்திருத்திகள், குறிப்பலைப் பிரிப்பிகள், மின்னனியல்அலைவிகள் ஆகியவற்றின் மின்னணுவியல் சுற்றுக்களில் இருமுனையம் சிறப்பாகப் பயன்படுகின்றது.
வாசிம் கான்
வாசிம் கான்  (Wasim Khan , பிறப்பு: பிப்ரவரி 26 1971 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 58 முதல்தர துடுப்பாட்டப் போட்டிகளிலும், 30 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1995-2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
இருமுனையம்
முதன்மைப் பயன்பாடுகள்
இருமுனையத்தின் வழக்கமான செயல் மின்னோட்டத்தை ஒருதிசையில் மட்டும் கடத்துவதாகும். இந்தத் திசை இருமுனையத்தின் முன்னேகும் திசை எனப்படும்.இது எதிர்த்திசையில் மின்னோட்டத்தைத் தடுக்கும். இருமுனையத்தின் இந்தத் திசை எதிர்திரும்பல் அல்லது எதிரோட்டத் திசை எனப்படும். எனவே இருமுனையத்தைச் சரிபார்ப்புக் கவாடத்தின் (ஓரதரின்) மின்னனியல் வடிவமாகக் கருதலாம். இந்த ஒருதிசை இயக்கம் சீராக்கம் எனப்படுகிறது. இது மாறுதிசை மின்னோட்டத்தை நேர்மின்னோட்டமாக மாற்ற உதவுகிறது. மேலும் வானொலி அலைவாங்கிகளில் வானொலி அலைகளில் இருந்து குறிகைகளைப் பிரிக்க உதவுகிறது. இந்த இருமுனையங்கள் அலைசீராக்கிகளாகச் செயல்படுகின்றன. இவை அலையொற்றிகள் (Detectors) எனப்படுகின்றன.
வாசிம் கான்
வெளி இணைப்பு
வாசிம் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 12, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1971 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள்
இருமுனையம்
முதன்மைப் பயன்பாடுகள்
அரைக்கடத்தி இருமுனையத்தின் மின்னோட்ட-மின்னழுத்தப் பான்மைகளை அரைக்கடத்திப் பொருள்களின் தேர்வாலோ அப்பொருள்களுக்குத் தரும் மாசூட்டிகளாலோ வேண்டிவண்னம் மாற்றலாம். இந்நுட்பங்கள் பலவகைப் பயன்பாடுகளைக் கொண்ட சிறப்புவகை இருமுனையங்களை வடிவமைக்க உதவுகிறது. எடுத்துகாட்டாக, மின்னழுத்தஞ் சீராக்கும் சீனர் இருமுனையங்களையும் உயரழுத்த மின்னலையெழுச்சிகளில் இருந்து மின்சுற்ரதர்களுக்குப் பாதுகாப்புதரும் தொடர்பாய்வு இருமுனையங்களையும் வானொலி, தொலைக்கட்சி அலைவாங்கிகளை மின்னனியலாக இசைவிக்கும் மாறுஞ்செயல் இருமுனையங்களையும், வானொலி அலைவெண் அலைகளை உருவாக்கும் அலைவிகளைப் படைக்க உதவும் சுருங்கை இருமுனையங்களையும் குன்வகை இருமுனையங்களையும் இம்பேட் (IMPATT) இருமுனையங்களையும் ஒளிதரும் ஒளியுமிழ் இருமுனையங்களையும் கூறலாம்.சுருங்கை, குன்வகை, இம்பேட்வகை இருமுனையங்கள் எதிர்மத் தடையைக் கொண்டுள்ளதால் இவை நுண்ணலை, நிலைமாற்றச் சுற்றதர்களில் பயன்படுகின்றன.
வெற்றிட, அரைக்கடத்தி இருமுனையங்களை இரைச்சல் ஆக்கிகளாகவும் பயன்படுத்தலாம்.
p-n சந்தி உருவாக்கம்
தூய மணலகம்(சிலிக்கான்) அல்லது சாம்பலகம்(ஜேர்மானியம்) அரைக்கடத்தியின் ஒற்றைப்படிகம் ஒன்றின் ஒருபுறம் ஏற்பான் மாசு அணுக்களாலும் மறுபுறம் கொடை மாசு அணுக்களாலும் மாசூட்டப்படுவதால் PN சந்தி உருவாக்கப்படுகிறது. P-பகுதி அதிகளவில் மின்துளைகளையும், N-பகுதி அதிகளவில் மின்னன்களையும் பெற்றுள்ளன
ஊட்டம் அருகிய பகுதி
சந்தி உருவாக்கப்பட்டவுடன் விரவல் நிகழ்வதால், மின்துளைகளும் கட்டுறா எதிர்மின்னிகளும் சந்தியைக் கடக்கின்றன. இந்நிகழ்வின் போது N-பகுதியிலிருந்து P-பகுதிக்குச் சந்தியைக் கடந்து செல்லும் எதிர்மின்னிகள் சந்திக்கு அருகில் P-பகுதியில் உள்ள துளைகளுடன் ஒன்றிணைகின்றன. இதுபோன்று மின்துளைகள் சந்தி வழியே P-பகுதியிலிருந்து N-பகுதிக்குச் சென்று சந்திக்கு அருகில் N-பகுதியில் உள்ள எதிர்மின்னிகளுடன் ஒன்றிணைகின்றன. இதனால் சந்திக்கு இருபுறமும் இயக்க மின்னூட்டங்கள் அருகிய பகுதி உருவாக்கப்படுகிறது. இப்பகுதி ஊட்டம் அருகிய பகுதி (depletion region) என்று அழைக்கப்படுகிறது. ஆகவே சந்திக்கு இடதுபுறம் உள்ள ஏற்பான் அணுக்கள் எதிர்மின்னணுக்களாகவும் வலது புறம் உள்ள கொடை அணுக்கள் நேர்மின்னணுக்களாகவும் மாறுகின்றன.
மின்னழுத்த அரண்
இயக்கமில்லாப் பகுதியில், கொடை மற்றும் ஏற்பான் அயனிகளுக்கிடையே ஒரு மின்புலம் உருவாக்கப்படுகிறது. N-பகுதியின் மின்னழுத்தம் P-பகுதியின் மின்னழுத்தத்தை விட அதிகம். எனவே எதிர்மின்னிகள் N-பகுதியிலிருந்து குறைந்த மின்னழுத்தம் உள்ள P-பகுதிக்குச் செல்வது தடுக்கப்படுகிறது. இதே போல், P-பகுதியில் மின்துளைகள் குறைந்த மின்னழுத்தத்தில் அமைவதால் N-பகுதிக்குச் செல்வது தடுக்கப்படுகிறது. ஆகவே பெரும்பான்மை மின்னூட்டஙளின் இயக்கத்தை எதிர்க்கும் ஒரு தடை, சந்தியில் உருவாகிறது. தடையின் ஒரு பக்கத்திற்கும் மற்றொரு பக்கத்திற்கும் இடையிலான மின்னழுத்த வேறுபாடே 'மின்னழுத்த அரண்' (potential barrier) ஆகும். மண்ணியத்தினாலான PN-சந்திக்கு ஏறத்தாழ 0.7V ஆகவும், சாம்பலியத்தினாலான PN-சந்திக்கு ஏறத்தாழ 0.3V ஆகவும் மின்னழுத்த அரண் அமைகிறது. தடையின் ஒரு பகுதியிலிருந்து மற்றொரு பகுதிக்கு உள்ள தொலைவு மின்னழுத்த அரணின் அகலம் என்றழைக்கப்படுகிறது.
இயக்க நிலைகளும் முனைய இயல்புகளும்
இருமுனையத்தின் (Diode) இயக்க இயல்புகளை மின்னோட்ட-மின்னழுத்த இயல்புப் படம் எடுத்துரைக்கின்றது. எந்த திசையில் மின்னழுத்தம் தருகிறோம் என்பதைப் பொறுத்து இரண்டு இயக்க நிலைகளைக் கொண்டது. இது தவிர அத்துமீறிய ஒரு முறிவியக்க நிலையும் உண்டு. அவையானவை:
நேர் அழுத்த முறையில் மின்னழுத்தம் தரும் பொழுது இருமுனையம் மின்னோட்டத்தை அனுமதிக்கும். இந்நிலையில் இருமுனையம் ஒரு எதிர்ப்பற்ற சுற்று (முழுக்கடத்தி இழை) போல் செயல்படும்.
எதிர் அழுத்த முறையில் மின்னழுத்தம் தரும் பொழுது இருமுனையம் மின்னோட்டத்தை அனுமதிக்காது. இந்நிலையில் இருமுனையம் ஒரு விடு்பட்ட சுற்று (அறுந்த சுற்று) போல் செயற்படும்.
எதிர் அழுத்த முறையில் மின்னழுத்தம் தந்தால் இருமுனையம் அதிகம் கடத்தாது என்பது ஒரு குறிப்பட்ட அளவு எதிர் மின்னழுத்தம் வரையிலும் தான். அக் குறிப்பிட்ட எதிர்ம மின்னழுத்தத்தை மீறினால், கட்டின்றி அதிக அளவு மின்னோட்டத்தை எதிர் திசையிலும் கடத்தும். இந்நிலைக்கு முறிவியக்கம் என்று பெயர். இந்நிலையிலும் இருமுனையம் சிறப்பாக பயன்படுகின்றது. ஏனெனில், இருமுனையத்தின் இடையே உள்ள மின்னழுத்தம் அதிகம் மாறாமல் இருமுனையம் வழியே வேண்டிய அளவு மின்னோட்டம் பாய முடியும். அதன் மின்னாற்றல் திறனின் எல்லை அளவை மீறாதிருந்தால் போதுமானது. இவ்வகை பயன்பாட்டிற்காகவே சீனர் இருமுனையங்கள் (Zener Diodes) உற்பத்தி செய்யப்படுகின்றன.
மேலே விளக்கப்பட்ட இருமுனைய தொழிற்பாடுகள் கருத்தியல் (ideal) இருமுனையங்களுக்கே பொருந்தும். பயன்பாட்டிலுள்ள இருமுனைய தொழிற்பாடுகள் சற்று வேறுபடும். குறிப்பாக நேர் அழுத்த முறையில் மின்னழுத்த அளவு 0 V அல்லாமல் சுமார் 0.7 V ஆக அமைந்திருக்கும்.
வெளி இணைப்புகள்
பகுப்பு:மின்னணுவியல் பகுப்பு:மின் உறுப்புகள் *
மேல்மணம்பேடு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சர்மயா கலை அறக்கட்டளை
சர்மயா கலை அறக்கட்டளை என்பது இந்திய துணைக் கண்டத்தில் உள்ள கலை, கலைப்பொருட்கள் மற்றும் வாழும் மரபுகளின் இலாப நோக்கற்ற களஞ்சியமாகும். 2015 இல் இண்டஸ்இந்த் வங்கியின் தலைமை செயற்பாட்டு அதிகாரியானபால் ஆபிரகாம் அவர்களால் நிறுவப்பட்டது, சர்மயா இந்தியாவின் மும்பையில் உள்ளது. சர்மயா என்பது ஒரு இணைய முறையிலான அருங்காட்சியகம் ஆகும், இது துணைக் கண்டத்தின் பல்வேறு வரலாறுகள் மற்றும் கலை மரபுகளை பிரதிபலிக்கிறது. நாணயவியல், வரைபடவியல், புகைப்படம் எடுத்தல், வேலைப்பாடுகள், நவீன கலை, வாழும் மரபுகள் மற்றும் அரிய புத்தகங்கள் என்ற வகைகளில் சேகரிப்பில் உள்ள பொருள்கள் அடங்கும்.
மேல்மணம்பேடு ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சர்மயா கலை அறக்கட்டளை
தொகுப்புகள்
சர்மயா சேகரிப்பு காந்தார கால நாணயங்கள் முதல் பேரரசர் அக்பரின் தங்க மொஹூர் வரையிலானது, கி.பி 1022 இல் இந்தியாவை ஆண்ட பண்டைய வம்சங்களின் விரிவான வரைபடம், இந்தியாவின் முதல் உருவப்படங்களை வழங்கும் 19 ஆம் நூற்றாண்டின் புகைப்படங்களின் தேர்வு மற்றும் டிரிப்டிச் வேலைப்பாடு. திப்பு சுல்தான் ஆங்கிலேய ராணுவத்துடன் போரிட்டார்.
ஒலிவியா ஆன்டர்சன்
ஒலிவியா அன்டர்சன் (Olivia Anderson, பிறப்பு: 	நவம்பர் 18 1987), தென்னாப்பிரிக்கா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும் எட்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2007/08-2008 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
சர்மயா கலை அறக்கட்டளை
தொகுப்புகள்
சர்மாயா நிறுவனர் ஆபிரகாம் மேற்கொண்ட ஒரு சிறப்புத் திட்டம் இசா-நாமாவின் கமிஷன் ஆகும் : இயேசு கிறிஸ்துவின் வாழ்க்கையைச் சித்தரிக்கும் சிறு ஓவியத் திட்டம். முகலாய ஓவியப் பாணியில் மினியேச்சர்-ஓவியக் கலைஞர் மணீஷ் சோனியுடன் இணைந்து இந்தத் திட்டம் மேற்கொள்ளப்பட்டுள்ளது.
ஒலிவியா ஆன்டர்சன்
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1987 பிறப்புகள் பகுப்பு:வாழும் நபர்கள்
சர்மயா கலை அறக்கட்டளை
மேற்கோள்கள்
பகுப்பு:அருங்காட்சியகங்கள் பகுப்பு:அருங்காட்சியக வகைகள்
பிரதிவ சுந்தரி தேவி
மேற்கோள்கள்
பகுப்பு:1891 பிறப்புகள் பகுப்பு:1923 இறப்புகள் பகுப்பு:இந்திய அரச குடும்பப் பெண்கள்
கே. நெடுங்குளம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வங்காளதேச ஜமாத்-உல்-முஜாகிதீன்
வங்காளதேச ஜமாத்-உல்-முஜாகிதீன் (Jamaat-ul-Mujahideen அல்லது Jama'atul Mujahideen Bangladesh, சுருக்கமாக: JMB, வங்காள மொழி: জামাত-উল-মুজাহিদীন বাংলাদেশ) என்பது இஸ்லாமிய இயக்கமாகும். இது வங்காளதேசத்தில் 1998 ஆம் ஆண்டு தாக்கா நகரில் அப்துர் ரஹ்மான் என்பவரால் தொடங்கப்பட்டது. 2001 ஆம் ஆண்டு தினஜ்பூர் மாவட்டத்தில் நடந்த குண்டு வெடிப்பிற்குப் பின்னரே இவ்வியக்கத்தைப் பற்றி தெரிய ஆரம்பித்தது. இந்த இயக்கமானது வங்காளதேச அரசால் தீவிரவாத இயக்கம் என அறிவிக்கப்பட்டு தடை செய்யப்பட்டுள்ளது. 2005 ஆம் ஆண்டு தன்னார்வ நிறுவனங்கள் மீது தாக்குதல் நடத்தியதைத் தொடர்ந்து நடந்த கண்காணிப்பில் வங்காளதேசம் முழுவம் 300 இடங்களில் 500 வெடிகுண்டுகளை வைத்திருந்தது கண்டுபிடிக்கப்பட்டு பின்னர் இவ்வியக்கம் தடை செய்யப்பட்டது.
நோக்கம்
வங்காளதேசம் ஷரியா சட்டத்தைப் பின்பற்ற வேண்டும். மேலும் தங்களுக்கு தேவையெனில் ஆப்கானிஸ்தான் நாட்டின் தாலிபான்களின் கொள்கையையும் பின்பற்றத் தயங்க மாட்டோம் என அறிவித்தது. மேலும் ஜனநாயகத்தை எதிர்ப்பது போன்றவை இவ்வமைப்பின் கொள்கைகளாகும்".
உறுப்பினர்கள்
இந்த அமைப்பில் 1,00,000 கும் அதிகமாக ஆதரவாளர்கள் உள்ளனர். மேலும் இந்த அமைப்பு நாடு முழுமைக்கும் பரவி உள்ளது. இந்த இயக்கமானது சட்டபூர்வ இஸ்லாமிய இயக்கங்களோடும் தொடர்பு வைத்துள்ளது.
கைது நடவடிக்கை
2007 ஆம் ஆண்டு மார்ச் மாதம் 27 ஆம் தியதி இந்த இயக்கத்தின் தலைமைப் பொறுப்பிலிருந்த 6 பேர் கைது செய்யப்பட்டு அவர்களில் நால்வருக்கு நீதிபதியைக் கொன்றதற்காக மரண தண்டனை விதிக்கப்பட்டது.
மேற்கோள்கள்
பகுப்பு:இசுலாமிய அமைப்புகள் பகுப்பு:தீவிரவாத அமைப்பு என குறிப்பிடப்பட்டவை
ஏற்பிணைப்பி
உயிர்வேதியியலில் அல்லது மருந்தியலில் ஒரு உயிர் மூலக்கூற்றுடன் உயிரியல் தேவைகளுக்காக சிக்கலான பிணைப்பை ஏற்படுத்திக் கொள்ளும் ஒரு சாரப்பொருள் (பெரும்பாலும் ஒரு சிறிய மூலக்கூறு) ஏற்பிணைப்பி (ligand) எனப்படும். புரத-ஏற்பிணைப்பிப் பிணைப்பில் ஏற்பிணைப்பியானது இலக்குப் புரதம் ஒன்றுடன் பிணைந்து ஒரு சமிக்கையைத் தொடக்கிவைக்கும் மூலக்கூறாக விளங்குகிறது. டி.என்.ஏ-ஏற்பிணைப்பிப் பிணைப்பில் டி.என்.ஏ இரட்டைச்சுருளுடன் பிணையும் ஒரு சிறிய மூலக்கூறாகவோ அல்லது அயனியாகவோ அல்லது ஒரு புரத மூலக்கூறாகவோ இருக்கின்றது. இந்தப் பிணைப்புகள் அயனிப்பிணைப்பு, ஐதரசன் பிணைப்பு, வண்டர்வாலின் விசை போன்ற மூலக்கூற்றிடை விசைகள் மூலம் நிகழ்கின்றது.
மேற்கோள்கள்
பகுப்பு:உயிர்வேதியியல் பகுப்பு:வேதிப் பிணைப்பு பகுப்பு:மருந்தியல் பகுப்பு:புரதங்கள்
நடு விரல்
நடு விரல் என்பது கை, கால் இவைகளின் நடுவில் உள்ள (மூன்றாவது) விரல் ஆகும். ஐவிரல்களுள் நடுவிலுள்ள விரல் என்பதால் இதனை நடுவிரல் என்று ஆழைப்பர். நடுவிரல் ஆனது கையின் மூன்றாவது விரல் ஆகும்.
இவற்றையும் பார்க்கவும்‌
பகுப்பு:உடற்கூற்றியல்
மேனலூர் ஊராட்சி
மேனலூர் ஊராட்சி (Menallur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2552 ஆகும். இவர்களில் பெண்கள் 1290 பேரும் ஆண்கள் 1262 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்